Sikerrel zárult a DELTAPLAST Kft. „egészségmegőrző” pályázata
2013.11.29-én egészségnappal záródott le a DELTAPLAST Kft. egy éves időtartamú, "Egészségre nevelő és szemléletformáló életmód programok - lokális színterek" pályázata.
Az egy éves projekt során a DELTAPLAST számos előadás, csoportfoglalkozás és gyakorlati képzés lebonyolításával, egészségnapok szervezésével kívánta ösztönözni a dolgozóit és családtagjaikat az egészségesebb életvezetés kialakítására.
A programsorozat a kötelezően előírt egészségterv elkészítésével kezdődött. Erre az alapdokumentumra épültek rá a kiválasztott témakörök - munkahelyi stressz kezelése, dohányzásról való leszoktatás, drog és alkohol problémák kezelése - ismeretterjesztő előadásai, majd kerültek kialakításra a rizikócsoportok.
A változások dokumentálását valamint az eredmények alátámasztását a program elején és végén megvalósított állapotfelmérések biztosították. A résztvevő személyek ezen adatok birtokában kezdeményezhettek konzultációt a bevont orvosokkal, szakértőkkel.
A programsorozatba szőtt egészségnapok szinte a teljes dolgozói állományt megmozgatták. A legnépszerűbb programnak a reflexológia és hátmasszázs bizonyult, de sokan keresték fel a dietetikus, a dr. Voll-féle biorezonanciás állapotfelmérés és egyéb programokat is.
Az egészséges táplálkozás, valamint a jelenkori prevencióban egyre nagyobb szerepet betöltő, természetgyógyászatra épülő gyógynövény terápiák népszerűsítése szintén előadások keretében történt, melyen szép számban vettek részt a cég dolgozói.
A pályázat lehetőséget biztosított arra is, hogy a DELTAPLAST a törvényi kötelezettségeket meghaladó, elsősegély-nyújtó tanfolyamot is megvalósítson. Ezen - a gyakorlati oktatást is magában foglaló – képzésen a vállalkozás dolgozóinak több mint 10% vett részt.
Ezen felül a projekt keretében kis- és nagyértékű sporteszközök beszerzése is megvalósult:
ping-pong asztal és kiegészítői,
tollas labda pálya kialakítása, foci labdák
és a dokumentáláshoz elengedhetetlen: fényképező, fénymásoló és laptop
Támogatás éve: 2012
Projekt összes költsége: 9.299.082,-Ft (nettó)
Támogatás összege: 9.299.082,-Ft (nettó)
Társadalmi Megújulás Operatív Program - Egészségre nevelő
és szemléletformáló életmód programok - lokális színterek
(egyszeri, vissza nem térítendő)
Forrás megnevezése: Európai Regionális Fejlesztési Alap és a Magyar
Köztársaság költségvetésének társfinanszírozása
Kivitelezés ideje: 2012.12.03 - 2013.11.29
Copyright © 2018. Deltaplast Kft. Minden jog fenntartva!